Oficialusis leidinys L 159 , 01/07/1993 p. 0094 - 0098

specialusis leidimas suomių kalba: skyrius 1 tomas 3 p. 0023

specialusis leidimas švedų kalba: skyrius 1 tomas 3 p. 0023



Komisijos reglamentas (EEB) Nr. 1713/93 1993 m. birželio 30 d. nustatantis žemės ūkio perskaičiavimo kurso taikymo cukraus sektoriuje specialiąsias išsamias taisykles EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1981 m. birželio 30 d. Tarybos reglamentą (EEB) Nr. 1785/81 dėl bendro cukraus rinkų organizavimo [1] su paskutiniais pakeitimais, padarytais Reglamentu (EEB) Nr. 1548/93 [2], ypač į jo 6 straipsnio 3 dalį, 8 straipsnio 5 dalį, 28 straipsnio 8 dalį ir 28a straipsnio 5 dalį, atsižvelgdama į 1991 m. gruodžio 16 d. Tarybos reglamentą (EEB) Nr. 3763/91, įvedantį tam tikrų žemės ūkio produktų tiekimo Prancūzijos užjūrio departamentams konkrečias priemones [3], ypač į jo 19 straipsnį, atsižvelgdama į 1992 m. birželio 15 d. Tarybos reglamentą (EEB) Nr. 1600/92 dėl konkrečių priemonių, taikomų kai kuriems Azorų ir Maderos salų žemės ūkio produktams [4], su pakeitimais, padarytais Reglamentu (EEB) Nr. 3714/92 [5], ypač į jo 10 straipsnį ir 25 straipsnio 3 dalį, atsižvelgdama į 1992 m. birželio 15 d. Tarybos reglamentą (EEB) Nr. 1601/92 dėl konkrečių priemonių, taikomų kai kuriems Kanarų salų žemės ūkio produktams [6], su pakeitimais, padarytais Reglamentu (EEB) Nr. 3714/92 [7], ypač į jo 3 straipsnio 4 dalį, atsižvelgdama į 1992 m. gruodžio 28 d. Tarybos reglamentą (EEB) Nr. 3813/92 dėl apskaitos vieneto ir perskaičiavimo kursų, taikytinų bendroje žemės ūkio politikoje [8], ypač į jo 3 straipsnio 3 dalį, 6 straipsnio 2 dalį ir 12 straipsnį, kadangi 1993 m. balandžio 30 d. Komisijos reglamente (EEB) Nr. 1068/93 dėl išsamių žemės ūkio perskaičiavimo kursų nustatymo ir taikymo taisyklių pirmiausia yra nustatytos taisyklės dėl termino "operacinis įvykis" (perskaičiavimo kurso taikymo diena) vartojimo; kadangi remiantis Reglamentu (EEB) Nr. 3813/92 tada, kai būtina nurodyti tame reglamente apibūdintus operacinius įvykius arba kai į juos negalima atsižvelgti dėl rinkos organizavimo ypatumų, konkretūs operaciniai įvykiai turi būti nustatomi atsižvelgiant į specialius kriterijus; kadangi 1978 m. gruodžio 20 d. Komisijos reglamente (EEB) Nr. 3016/78, nustatančiame tam tikras perskaičiavimo kurso cukraus ir izogliukozės sektoriuose taikymo taisykles [9], su paskutiniais pakeitimais, padarytais Reglamentu (EEB) Nr. 3823/92 [10], yra nustatyti visi operaciniai įvykiai, į kuriuos būtina atsižvelgti nustatant orientacinį perskaičiavimo kursą, taikytiną bendro cukraus rinkos organizavimo kontekste nustatytoms sumoms; kadangi beveik visi šie operaciniai įvykiai atitinka tiek Reglamento (EEB) Nr. 3813/92 6 straipsnio 2 dalyje nustatytus kriterijus, tiek specialius rinkos organizavimo reikalavimus; kadangi dėl to daugelis operaciniu įvykių turėtų būti išsaugoti, ir tam tikslui reikėtų numatyti nuostatas, leidžiančias nukrypti nuo atitinkamų Reglamento (EEB) Nr. 1068/93 straipsnių; kadangi Komisijos reglamentuose (EEB) Nr. 1487/92 [11], (EEB) 1488/92 [12], (EEB) Nr. 2177/92 [13] su pakeitimais, padarytais Reglamentu (EEB) Nr. 821/93 [14] ir (EEB) Nr. 3491/92 [15] jau patvirtintas nuostatas dėl vykdomų operacijų reikėtų įtraukti tuo pačiu metu; kadangi dar reikėtų iš naujo apsvarstyti denatūravimo priemokų bei gamybos grąžinamųjų išmokų operacinius įvykius ir nustatyti grąžinamųjų išmokų standartinius operacinius įvykius, siekiant atsižvelgti į daugybę cukraus panaudojimo būdų; kadangi panašu, kad ateityje dėl nauju agromonetarinių taisyklių žemes ūkio perskaičiavimo kursai gali būti dar įvairesni nei praeityje; kadangi dėl savifinansavimo priemonių cukraus sektoriuje reikėtų nustatyti visai Bendrijai viena bendra operacini įvykį minimalioms cukriniu runkeliu kainoms, ypač tam, kad butu apsaugoti runkeliu gamintojai; kadangi norint pasiekti ši tikslą ir dėl glaudaus cukriniu runkeliu minimaliu kainų ir cukraus kainų pagal pirmiau minėtas savifinansavimo priemones, numatytas Reglamento (EEB) Nr.1785/81 28 ir 29 straipsniuose, ryšio, taip pat dėl fakto, kad visos šios kainos susijusios su operacijomis, vykdomomis per visus prekybos metus, siekiant vientisumo, vadovaujantis Reglamento (EEB) Nr.3813/92 3 straipsnio 3 dalimi, reikėtų naudoti konkretu žemes ūkio perskaičiavimo kurso apibrėžimą, artima konkrečiai ekonominei realybei ir panašu i praeityje vartota gamybos mokesčio, kuris buvo renkamas iš cukraus rafinuotoju, apibrėžimą; kadangi yra taikomi specifiniai reikalavimai dėl sandėliavimo išlaidų kompensuotinos sumos; kadangi daug kartų iš dalies pakeitus Reglamentą (EEB) Nr. 3016/78 ir patobulinus šioje srityje taikomas taisykles visas nuostatas reikėtų sudėtį į vieną pakeičiantį reglamentą; kadangi naujasis reglamentas turėtų įsigalioti nuo 1993–1994 rinkos metų pradžios kartu su pereinamojo laikotarpio priemonėmis; kadangi šiame reglamente numatytos priemonės atitinka Cukraus vadybos komiteto nuomonę, PRIĖMĖ ŠĮ REGLAMENTĄ: 1 straipsnis 1. Reglamento (EEB) Nr. 1785/81 5 straipsnyje nurodytos mažiausios cukrinių runkelių kainos ir to reglamento atitinkamai 28 ir 28a straipsniuose nurodyti gamybos bei papildomas mokesčiai į nacionalinę valiutą perskaičiuojami taikant specialų žemės ūkyje taikytiną perskaičiavimo kursą, kuris yra lygus tais rinkos metais taikytinų žemės ūkio perskaičiavimo kursų vidurkiui, apskaičiuojamam pro rata temporis. 2. Reglamento (EEB) Nr. 1785/81 8 straipsnyje nurodytos sandėliavimo išlaidų kompensuotinos sumos į nacionalinę valiutą perskaičiuojamos taikant specialų žemės ūkyje taikytiną perskaičiavimo kursą, kuris yra lygus sandėliavimo mėnesį taikytinų žemės ūkio perskaičiavimo kursų vidurkiui, apskaičiuojamam pro rata temporis. 3. Specialų žemės ūkyje taikytiną perskaičiavimo kursą nustato Komisija pirmąjį mėnesį nuo rinkos metų pabaigos. Šio straipsnio 2 dalyje minimą žemės ūkyje taikytiną perskaičiavimo kursą Komisija nustato kas mėnesį ankstesniam mėnesiui. 2 straipsnis Nepaisant Reglamento (EEB) Nr. 1068/93 9, 10, 11 ir 12 straipsnių nuostatų ir neprieštaraujant to reglamento 13–17 straipsniuose numatytoms išankstinio nustatymo galimybėms bei sąlygoms, perskaičiavimo kurso taikymo operaciniai įvykiai, galiojantys bendrai organizuojant cukraus rinką, yra nurodyti priede. 3 straipsnis 1. Reglamentas (EEB) Nr. 3016/78 panaikinamas. Tačiau jis tebegalioja dabartinėms operacijoms bei procedūroms. 2. Reglamento (EEB) Nr. 1487/92 6 straipsnis, Reglamento (EEB) 1488/92 7 straipsnis, Reglamento (EEB) Nr. 2177/92 8 straipsnis ir Reglamento (EEB) Nr. 3491/92 6 straipsnis išbraukiami. 4 straipsnis Šis reglamentas įsigalioja 1993 m. liepos 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1993 m. birželio 30 d. Komisijos vardu René Steichen Komisijos narys [1] OL L 177, 1981 7 1, p. 4. [2] OL L 154, 1993 6 25, p. 10. [3] OL L 356, 1991 12 24, p. 1. [4] OL L 173, 1992 6 27, p. 1. [5] OL L 378, 1992 12 23, p. 23. [6] OL L 173, 1992 6 27, p. 13. [7] OL L 387, 1992 12 31, p. 1. [8] OL L 108, 1993 5 1, p. 106. [9] OL L 359, 1978 12 22, p. 11. [10] OL L 387, 1992 12 31, p. 27. [11] OL L 156, 1992 6 10, p. 7. [12] OL L 156, 1992 6 10, p. 10. [13] OL L 217, 1992 7 31, p. 71. [14] OL L 85, 1993 4 6, p. 16 [15] OL L 353, 1992 12 3, p. 21. -------------------------------------------------- PRIEDAS Konkreti suma | Taikytinas perskaičiavimo kursas | I.Supirkimas a)Reglamento(EEB)Nr. 1785/81 9 straipsnio 1 dalyje numatyta cukraus supirkimo kaina. | Kursas, taikytinas pasiūlymo parduoti cukrų intervencijai priėmimo dieną. | b)Komisijos reglamento (EEB) Nr. 2103/77 17 straipsnio 3 dalyje nurodytos papildomos išlaidos pakuotei. | Kursas, taikytinas tą dieną, kurią intervencinė agentūra pareikalavo supakuoti cukrų į maišus. | c)Reglamento (EEB) Nr. 2103/77 14 straipsnio 2 dalyje nurodytas padidinimas arba sumažinimas. | Kursas, taikytinas pasiūlymo parduoti cukrų intervencijai priėmimo dieną. | d)Reglamento (EEB) Nr. 2103/77 13 straipsnyje nurodytas sumažinimas. | Kursas, taikytinas pasiūlymo parduoti cukrų intervencijai priėmimo dieną. | e)Reglamento (EEB) Nr. 2103/77 8 straipsnio 5 dalyje nurodyta kompensacinė suma. | Kursas, taikytinas pasiūlymo parduoti cukrų intervencijai priėmimo dieną. | II.Intervencinio cukraus pardavimas a)Pagal Tarybos reglamento (EEB) Nr. 447/68 3 straipsnį paskelbto paraiškų konkurso pardavimo kaina | Apmokėjimo dieną taikytinas kursas. Kai (perskaičiavimo kursas) nustatomas iš anksto remiantis Reglamento (EEB) Nr. 3813/92 6 straipsnio 1 dalimi, taikytinas paskutinę paraiškų konkrečiam konkursui pateikimo dieną galiojantis kursas. | b)Pardavimo kaina, išskyrus konkurso kainą, nustatyta remiantis Reglamento (EEB) Nr. 447/68 3 straipsniu. | Apmokėjimo dieną taikytinas kursas. | III.Gamybos mokesčiai Komisijos reglamento (EEB) Nr. 1443/82 5 ir 6 straipsniuose numatytos avansinės išmokos | Kursas, taikytinas konkrečių rinkos metų balandžio 1 d. | IV.Nekvotinė gamyba a)Mokestis, Reglamento (EEB) Nr. 1785/81 26 straipsnio 3 dalyje numatytas už C cukrų ir C izogliukozę, dėl kurių eksportavimo nebuvo pateiktas įrodymas per nurodytą laiką. | Kursas, taikytinas tą dieną, kai Komisijos reglamento (EEB) Nr. 2670/81() 3 straipsnio 1 dalyje nurodytu laikotarpiu buvo taikomas didžiausias importo mokestis cukrui arba kintamas mokestis izogliukozei. Jei tas dydis buvo taikomas dvi arba daugiau dienų, nebūtinai iš eilės, tuo laikotarpiu taikomas paskutiniąją iš tų dienų galiojęs perskaičiavimo kursas | b)Reglamento (EEB) Nr. 2670/81 2 straipsnio 2 dalyje numatyta suma, taikytina C cukraus arba C gliukozės pakeitimo atveju. | Kursas, taikytinas pakaitinio cukraus arba gliukozės eksporto deklaracijos priėmimo dieną. | c)Komisijos reglamento (EEB) Nr. 65/82 5 straipsnio 1 dalyje numatytos sumos už perkeltą cukraus kiekį, kurio atžvilgiu įmonė neįvykdė sandėliavimo įsipareigojimo. | Kursas, taikytinas tą dieną, kurią konkretus kiekis buvo parduotas taip, kaip apibrėžta Komisijos reglamento (EEB) Nr. 1998/78() 12 straipsnyje. | V.Sandėliavimo išlaidų kompensavimo tvarka a) Reglamento (EEB) Nr. 1785/81 8 straipsnyje numatytas sandėliavimo mokestis. | Kursas, taikytinas tą dieną, kurią konkretus kiekis buvo parduotas taip, kaip apibrėžta Komisijos reglamento (EEB) Nr. 1998/78 12 straipsnyje. | VI.Minimalių atsargų sistema a)Tarybos reglamento (EEB) Nr. 1789/81 3 straipsnio b punkte numatyta kompensacija. | Kursas, taikytinas tą dieną, kai kompetentinga institucija gavo prašymą pasiimti cukrų. | b)Reglamento (EEB) Nr. 1789/81 6 straipsnyje numatytos sumos, priskaičiuojamos už cukrų, iš minimalių atsargų parduotą nesilaikant nustatytų taisyklių. | Kursas, taikytinas tą dieną, kurią konkretus kiekis buvo parduotas taip, kaip apibrėžta Komisijos reglamento (EEB) Nr. 1998/78 12 straipsnyje. | VII.Denatūravimo priemoka Reglamento (EEB) Nr. 1785/81 9 straipsnio 2 dalyje numatyta denatūravimo priemoka. | Denatūravimo dieną taikytinas kursas. Kai (perskaičiavimo kursas) nustatomas iš anksto remiantis Reglamento (EEB) Nr. 3813/92 6 straipsnio 1 dalimi, taikytinas tą dieną, kurią kompetentinga institucija gavo paraišką su denatūravimo priemoka susijusiam sertifikatui gauti, galiojantis kursas. | VIII.Gamybos grąžinamoji išmoka už chemijos pramonės įmonių pagamintus produktus Reglamento (EEB) Nr. 1785/81 9 straipsnio 2 dalyje numatytos gamybos grąžinamosios išmokos. | Kai (kursas) nustatomas iš anksto remiantis Reglamento (EEB) Nr. 3813/92 6 straipsnio 1 dalimi, taikytinas tą dieną, kurią kompetentinga institucija gavo paraišką su grąžinamąja išmoka susijusiam sertifikatui gauti, galiojantis kursas. Kitais atvejais taikytinas antrojo ketvirčio, kurį galioja sertifikatas, pirmąją dieną galiojantis kursas. | IX.Paramą už Prancūzijos užjūrio departamentuose pagaminto cukraus pardavimą a)Tarybos reglamento (EEB) Nr. 2225/86 2 straipsnyje nurodyta transportavimo pagalba. | Kursas, taikytinas vežamo cukraus važtaraščio užpildymo dieną. | b)Reglamento (EEB) Nr. 2225/86 3 straipsnyje nurodyta pagalba. | Kursas, taikytinas tą diena, kai buvo rafinuotas konkretus kiekis. | X.Rafinavimo pramonės prisitaikymo pagalba Reglamento (EEB) Nr. 1785/81 9 straipsnio 4 dalies b punkte numatyta pagalba. | Kursas, valstybėms narėms, kuriose buvo rafinuotas žaliavinis cukrus, taikytinas konkretaus kiekio rafinavimo dieną. | XI.Portugalijos rafinavimo pramonės prisitaikymo pagalba Reglamento (EEB) Nr. 1785/81 9 straipsnio 4 dalies c punkte numatyta pagalba. | Kursas, taikytinas konkretaus žaliavinio cukraus kiekio rafinavimo dieną. | XII.Reglamento (EEB) Nr. 1785/81 46 straipsnyje nurodytos nacionalinės pagalbos a)Reglamento (EEB) Nr. 1785/81 46 straipsnio 1–4 dalyse numatyta pagalba (Italija). | Kursas, taikytinas rinkos metų, kuriais buvo išauginti cukriniai runkeliai ir pagamintas cukrus, sausio 1 d. | b)Reglamento (EEB) Nr. 1785/81 46 straipsnio 6 dalyje numatyta pagalba (Jungtinė Karalystė). | Kursas, valstybėms narėms, kuriose buvo rafinuotas lengvatinis žaliavinis cukrus, taikytinas konkretaus kiekio rafinavimo dieną. | XIII.Reglamente (EEB) Nr. 3814/92 numatyta pagalba (Ispanija) a)Reglamento (EEB) Nr. 3814/92 2 straipsnio 1 ir 2 dalyse nurodyta pagalba runkelių ir cukranendrių gamintojams. | Kursas, taikytinas konkrečių runkelių ir cukranendrių perdirbimo į cukrų dieną. | b)Tarybos reglamento (EEB) Nr. 3814/92 2 straipsnio 3 dalyje nurodyta pagalba 1992 m. gruodžio 31 d. atsargoms. | Kursas, taikytinas tą dieną, kurią konkretus kiekis buvo parduotas taip, kaip apibrėžta Komisijos reglamento (EEB) Nr. 1998/78 12 straipsnyje. | XIV.Prekyba su trečiosiomis šalimis Visi Reglamente (EEB) Nr. 1785/81 numatyti importo bei eksporto mokesčiai ir eksporto grąžinamosios išmokos: | | a)iš anksto nustatant perskaičiavimo kursą; | Kursas, taikytinas prašymo dėl išankstinio nustatymo priėmimo dieną. | b)iš anksto nenustatant žemės ūkyje taikytino perskaičiavimo kurso arba pasibaigus Reglamento (EEB) Nr. 3813/92 6 straipsnyje nurodytam išankstinio nustatymo laikotarpiui. | Kursas, taikytinas muitinės deklaracijos priėmimo dieną. | XV.Garantijos (užstatai) Visi Reglamente (EEB) Nr. 1785/81 numatyti užstatai. | Kursas, taikytinas užstato pateikimo dieną. | XVI.Parama atokiausiems regionams a)Reglamento (EEB) Nr. 3763/91 17 straipsnyje numatyta pastovi (nustatyto dydžio) už hektarą cukranendrių auginimui Prancūzijos užjūrio departamentuose. | Kursas, taikytinas rinkos metų, kuriais buvo pasodintos cukranendrės ir (arba) buvo užbaigti dirvos pagerinimo darbai, liepos 1 d. | b)Reglamento (EEB) Nr. 3763/91 18 straipsnyje numatyta pagalba tiesioginiam cukranendrių perdirbimui į žemės ūkyje naudojamą romą Prancūzijos užjūrio departamentuose. | Kursas, taikytinas cukranendrių syvų distiliavimo dieną. | c)Pagalba specifiniam cukraus tiekimui į Azorus, Maderą ir Kanarų salas, remiantis Reglamentų (EEB) Nr. 1600/92 ir (EEB) Nr. 1601/92 3 straipsniais. | Kursas, taikytinas tą dieną, kurią paskirties vietos kompetentingos institucijos patvirtino su pagalba susijusį sertifikatą. Kai (perskaičiavimo kursas) nustatomas iš anksto remiantis Reglamento (EEB) Nr. 3813/92 6 straipsnio 1 dalimi, taikomas paraiškos su pagalba susijusiam sertifikatui gauti dieną galiojantis kursas. | d)Reglamento (EEB) Nr. 1600/92 25 straipsnio 1 dalyje numatyta pastovi parama už hektarą Azoruose auginamų cukrinių runkelių. | Kursas, taikytinas rinkos metų, kuriais buvo išauginti runkeliai, liepos 1 d. | e)Reglamento (EEB) Nr. 1600/92 25 straipsnio 2 dalyje numatyta speciali parama Azoruose išaugintų cukrinių runkelių perdirbimą. | Kursas, taikytinas rinkos metų, kuriais iš cukrinių runkelių buvo pagamintas baltasis cukrus, dieną. | --------------------------------------------------